Қырғызстанда болған тас көшкінінен зардап шеккендер арасында Қазақстанның төрт азаматы бар
"Қырғызстанда болған тас көшкінінен зардап шеккендер арасында Қазақстанның төрт азаматы бар" | "https://abai.kz/post/74169"
TITLE: Қырғызстанда болған тас көшкінінен зардап шеккендер арасында Қазақстанның төрт азаматы бар
URL: https://abai.kz/post/74169
META: "Қырғызстанда болған тас көшкінінен зардап шеккендер арасында Қазақстанның төрт азаматы бар" | "https://abai.kz/post/74169"
DATE: 01.08.2018
AUTHOR(s): Abai.kz
TOTAL WORDS: 145
TEXT: ҚР Ішкі істер министрінің орынбасары Юрий Ильин Қырғызстанда таудан құлаған тас көшкінінен зардап шеккендер Қазақстанның қай өңірлерінен екенін айтып берді, деп хабарлайды ҚазАқпарат. «Қаза болған азамат Алматы тұрғыны», - деп нақтылады министрдің орынбасары. Оның сөзіне қарағанда, зардап шеккен тағы екі адам да Алматыдан болса, үшіншісі Өскемен қаласының тұрғыны. «Олардың барлығы ер азаматтар. Зардап шеккендердің денсаулықтары келген бойда Алматы әуежайында тексерілді. Содан кейін олар Алматының медициналық бөлімшелеріне тапсырылды. Дәрігерлердің хабарлауынша, бұл адамдарды ауруханаға жатқызу қажеттігі болмаған», - деді ҚР Ішкі істер министрінің орынбасары Юрий Ильин. «Ол (қаза болған азамат) 1976 жылы туған. Алматыдағы ғылыми-зерттеу институттарының бірінде жұмыс істеген. Қазір оның денесі Алматыға жеткізілді», - деді Ю. Ильин. Еске салайық, 30 шілдеде Қырғызстан аумағында Бішкек қаласынан 40 шақырым қашықтықта Скрябин мұздығы ауданында бір топ туристер тас көшкініне тап болған еді. Зардап шегушілердің арасында төрт Қазақстан азаматы бар. ҚР Сыртқы істер министрлігі бір қазақстандықтың мерт болғанын растады. Abai.kz
